DOKUMENT JE ELEKTRONSKO PODPISAN!

Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF700000000575 Potek veljavnosti: 05. 09. 2028

Čas podpisa: 12. 02. 2025 13:57

Št. dokumenta: 35409-181/2024-2570-14

DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D900000000575 Potek veljavnosti: 04. 12. 2028

Čas podpisa: 12. 02. 2025 13:53

Št. dokumenta: 35409-181/2024-2570-14



Številka: 35409-181/2024-2570-14

Datum: 12. 02. 2025

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), četrtega odstavka 118. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), na vlogo

Občine Sevnica, Glavni trg 19a, 8290 Sevnica, za izdajo mnenja o obveznosti izvedbe celovite presoje vplivov na okolje za Devete spremembe in dopolnitve Občinskega prostorskega načrta Občine Sevnica, naslednje

# MNENJE

1. V postopku priprave Devetih sprememb in dopolnitev Občinskega prostorskega načrta Občine Sevnica je treba izvesti postopek celovite presoje vplivov na okolje.
2. V postopku priprave Devetih sprememb in dopolnitev Občinskega prostorskega načrta Občine Sevnica ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# Obrazložitev:

I

Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) je dne 27.11.2024 prejelo vlogo Občine Sevnica, Glavni trg 19a, 8290 Sevnica (v nadaljnjem besedilu: pripravljavec plana), za izdajo mnenja o obveznosti izvedbe celovite presoje vplivov na okolje za Devete spremembe in dopolnitve Občinskega prostorskega načrta Občine Sevnica (v nadaljnjem besedilu: plan), na podlagi določil 118. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljnjem besedilu: ZUreP-3).

Gradivo osnutka plana:

- besedilni in grafični del plana z obrazložitvijo in povzetkom za javnost (izdelovalec: ACER d.o.o., Novo mesto, datum izdelave: oktober 2024),

* krajinska zasnova za ureditev kamnoloma Kosmatec (izdelovalec: ACER d.o.o., Novo mesto, št. projekta: J-4/24, datum izdelave: maj 2024),
* elaborat z idejno rešitvijo za umestitev in odpiranje kamnoloma Kosmatec, izdelovalec:

R.O.G. Andrej Sladič s.p., Dol pri Ljubljani, datum izdelave: julij 2023) s prilogami, je dostopno na spletni strani:

[https://www.obcina-sevnica.si/sl/prostorski-portal/prostorski-akti/2024110407213654/devete-](https://www.obcina-sevnica.si/sl/prostorski-portal/prostorski-akti/2024110407213654/devete-spremembe-in-dopolnitve-odloka-o-obcinskem-prostorskem-nacrtu-obcine-sevnica-sd-opn-9#nav-0) [spremembe-in-dopolnitve-odloka-o-obcinskem-prostorskem-nacrtu-obcine-sevnica-sd-opn-](https://www.obcina-sevnica.si/sl/prostorski-portal/prostorski-akti/2024110407213654/devete-spremembe-in-dopolnitve-odloka-o-obcinskem-prostorskem-nacrtu-obcine-sevnica-sd-opn-9#nav-0) [9#nav-0](https://www.obcina-sevnica.si/sl/prostorski-portal/prostorski-akti/2024110407213654/devete-spremembe-in-dopolnitve-odloka-o-obcinskem-prostorskem-nacrtu-obcine-sevnica-sd-opn-9#nav-0)

Pripravljavec plana je k vlogi priložil tudi mnenje Zavoda RS za varstvo narave, OE Celje, št. 3563-0325/2024-2 z dne 1.08.2024, z oceno verjetnosti pomembnejših vplivov izvedbe plana in mnenje o obveznosti izvedbe presoje sprejemljivosti plana na varovana območja.

II

V skladu z določili prvega odstavka 118. člena ZUreP-3 se za občinski prostorski načrt (v nadaljnjem besedilu: OPN) izvede celovita presoja vplivov na okolje. Občina ne zaprosi ministrstva, pristojnega za celovito presojo vplivov na okolje, za izdajo odločitve o obveznosti izvedbe celovite presoje vplivov na okolje (v nadaljnjem besedilu: CPVO). Obseg in vsebina okoljskega poročila se prilagodita vsebini OPN. Ne glede na prvi odstavek tega člena, CPVO ni treba izvesti v postopku priprave sprememb in dopolnitev OPN, če občina o tem pridobi mnenje ministrstva, pristojnega za celovito presojo vplivov na okolje. Občina lahko zaprosi za mnenje, če presodi, da se s tem aktom ne načrtujejo prostorske ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, za katere se zahteva presoja sprejemljivosti na varovana območja ali ki bi lahko pomembneje vplivale na okolje. Skladno z določili četrtega odstavka 118. člena ZUreP-3, ministrstvo, pristojno za celovito presojo vplivov na okolje, o mnenju iz prejšnjega odstavka obvesti občino v 30 dneh po prejetju zaprosila. To mnenje je zavezujoče in se skupaj s sklepom o pripravi OPN objavi v prostorskem informacijskem sistemu.

Na podlagi določil četrtega odstavka 19. člena ZUreP-3 se CPVO izvede v skladu s predpisi, ki urejajo varstvo okolja, če ZUreP-3 ne določa drugače. Presoja sprejemljivosti na varovana območja se v okviru celovite presoje vplivov na okolje izvede v skladu s predpisi, ki urejajo ohranjanje narave in varstvo okolja. Odločanje o obveznosti izvedbe CPVO in izvedba postopka CPVO sta v skladu z določili petega odstavka 19. člena ZUreP-3, nesamostojna dela postopka priprave prostorskega izvedbenega akta.

V skladu z določili 77. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24;](https://www.uradni-list.si/glasilo-uradni-list-rs/vsebina/2024-01-0693) v nadaljnjem besedilu: ZVO-2) je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti CPVO, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Vlada RS v skladu s četrtim odstavkom 89. člena ZVO-2 predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu z določili četrtega odstavka 77. člena ZVO-2 se, ne glede na določbe prejšnjih odstavkov tega člena, CPVO ne izvede za plan, izdelan na podlagi plana, za katerega je bila že izvedena CPVO, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti CPVO, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi določil 101. člena Zakona o ohranjanju narave (Uradni list RS, št. [96/04](https://www.uradni-list.si/glasilo-uradni-list-rs/vsebina/2004-01-4233) – uradno prečiščeno besedilo, [61/06](https://www.uradni-list.si/glasilo-uradni-list-rs/vsebina/2006-01-2567) – ZDru-1, [8/10](https://www.uradni-list.si/glasilo-uradni-list-rs/vsebina/2010-01-0254) – ZSKZ-B, [46/14,](https://www.uradni-list.si/glasilo-uradni-list-rs/vsebina/2014-01-1918) [21/18](https://www.uradni-list.si/glasilo-uradni-list-rs/vsebina/2018-01-0887) –ZNOrg, [31/18,](https://www.uradni-list.si/glasilo-uradni-list-rs/vsebina/2018-01-1402) [82/20,](https://www.uradni-list.si/glasilo-uradni-list-rs/vsebina/2020-01-1235) [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb, [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O; v nadaljnjem besedilu: ZON) se presoja sprejemljivosti vplivov oziroma posledic plana glede na varstvene cilje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III

Ministrstvo je v postopku, v skladu z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 – ZVO-2; v nadaljnjem besedilu: Uredba o merilih), ocenjevalo verjetnost pomembnejših vplivov predmetnega plana in ugotavljalo, ali se z njim določa ali načrtuje poseg v okolje, za katerega je treba izvesti presojo vplivov na okolje v skladu z določili 89. člena ZVO-2 in Priloge 1 k Uredbi o PVO.

Na podlagi preučitve gradiv besedilnega in grafičnega dela plana z obrazložitvijo ter povzetkom za javnost, ki jih je oktobra 2024 izdelal ACER d.o.o., Novo mesto, krajinske zasnove za ureditev kamnoloma Kosmatec, ki jo je pod št. projekta J-4/24 maja 2024 izdelal ACER d.o.o., Novo mesto, ter elaborata z idejno rešitvijo za umestitev in odpiranje kamnoloma Kosmatec, ki jo je julija 2023 izdelal R.O.G. Andrej Sladič s.p., Dol pri Ljubljani, je ministrstvo ugotovilo, da se predmetni plan pripravlja z namenom umestitve kamnoloma Kosmatec v občini Sevnica. Del sprememb in dopolnitev OPN se nanaša tudi na uskladitev grafičnega dela in odloka z občinskimi podrobnimi prostorskimi načrti in lokacijskimi preveritvami, ki so bili sprejeti v zadnjih nekaj letih.

Naročnik želi na reliefno razgibanem območju na desnem bregu Save (Krško gričevje), ki je je pribl. 3 km oddaljeno od Sevnice ter dostopno po regionalni cesti Impoljca – Zavratec, na gozdnih zemljiščih s površino 14,6 ha odpreti nov kamnolom za pridobivanje mineralne surovine (tehničnega kamna). Ureditev kamnoloma je predvidena na levem bregu potoka Kosmatec ob vznožju Poganke, na zemljiščih s parcelnimi številkami 2532/783-del, 2532/358 in 2532/357, vse

k.o. 1392 - Hubajnica. Namenska raba ureditvenega območja plana z oznako KGV160 je v OPN Občine Sevnica opredeljena kot G (gozd). Glede na namero naročnika za odprtje kamnoloma, se s planom načrtuje tudi sprememba namenske rabe prostora za umestitev kamnoloma iz G (gozd) v LN (območje mineralnih surovin). Poleg umestitve kamnoloma je predvidena tudi ureditev dostopne ceste po obstoječem cestnem omrežju, tako, da se javna pot in gozdna cesta, ki vodita do kamnoloma, preuredita oz. razširita.

Ministrstvo je na podlagi preučitve besedilnega in grafičnega dela gradiva za pripravo plana ugotovilo, da se s predmetnim planom ne načrtuje poseg v okolje, za katerega je obvezna presoja vplivov na okolje. V postopku je bilo ugotovljeno, da površina načrtovanega kamnoloma, ki se s predmetnim planom umešča v prostor, znaša okoli 14,6 ha, kar je pod pragom vrednosti za posege iz Priloge 1 k Uredbi o PVO, skupine B »Rudarstvo«, podskupine B.4 »Kamnolomi in dnevni kopi«, ki znaša 25 ha in za katere je obvezna izvedba presoje vplivov na okolje. Ob

upoštevanju navedenega, v konkretni zadevi ni podan razlog za uvedbo postopka CPVO za predmetni plan, na podlagi določil 89. člena ZVO-2 in Priloge 1 k Uredbi o PVO.

IV

Ministrstvo je v skladu s 3. členom Uredbe o merilih v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka CPVO, izvedlo posvetovanje z ministrstvi in organizacijami, ki sodelujejo v postopku CPVO, s preučitvijo naslednjih mnenj o verjetnih vplivih izvedbe plana na okolje, pridobljenih v postopku:

* Zavoda RS za varstvo narave, OE Celje, št. 3563-0325/2024-2 z dne 1.08.2024,
* Ministrstva za kulturo, Direktorata za kulturno dediščino, št. 3501-137/2024-3340-6 z dne 20.12.2024,
* Ministrstva za zdravje, Direktorata za javno zdravje, št. 354-155/2024-7 z dne 20.12.2024 ter Nacionalnega inštituta za javno zdravje, št. 354-205/2024-4 (256) z dne 20. 12. 2024,
* Ministrstva za kmetijstvo, gozdarstvo in prehrano, št. 3502-114/2024/3 z dne 10.01.2025,
* Zavoda za gozdove Slovenije, OE Brežice, št. 350-16/2025-2 z dne 3.02.2025, ter
* Ministrstva za naravne vire in prostor, Direkcije RS za vode, št. 35011-16/2024 – 3 z dne 30.01.2025.

Zavod RS za varstvo narave, OE Celje je v mnenju št. 3563-0325/2024-2 z dne 1.08.2024 po pregledu dokumentacije navedel ugotovitev, da območje izdelave plana in njegov daljinski vpliv ležita izven posebnega varstvenega območja (Natura 2000) in zavarovanega območja, ter ocenjuje, da presoje sprejemljivosti vplivov izvedbe plana v naravo na varovana območja ni treba izvesti. Ministrstvo po preučitvi mnenja mnenjedajalca s področja varstva narave, v povezavi s pregledom gradiv za pripravo plana, sledi oceni mnenjedajalca, da presoje sprejemljivosti vplivov izvedbe plana v naravo na varovana območja ni treba izvesti, ter z njo soglaša.

Ministrstvo za kulturo, Direktorat za kulturno dediščino je v mnenju št. 3501-137/2024-3340-6 z dne 20.12.2024 navedlo, da na območju, kjer se načrtujejo ureditve novega kamnoloma Kosmatec in v območju presoje vplivov ni enot kulturne dediščine, vpisanih v register nepremične kulturne dediščine, zato meni, da ni verjetnosti pomembnejših vplivov plana na kulturno dediščino. Mnenjedajalec se je v mnenju opredelil tudi o verjetnosti pomembnejših vplivov plana na arheološke ostaline ter navedel, da območje ureditev novega kamnoloma Kosmatec za pridobivanje tehničnega kamna (dolomita) ne izkazuje povečanega arheološkega potenciala, zato meni, da dodatne predhodne arheološke raziskave v okviru postopka celovite presoje vplivov plana na okolje ne bile smiselne. V kolikor bo v nadaljnjih postopkih ugotovljeno, da se v povezavi s kamnolomom Kosmatec načrtuje poseg, za katerega je presoja vplivov na okolje obvezna (poseg po Uredbi PVO), pridobitev dopolnilnih smernic, s katerimi Ministrstvo za kulturo opredeli, ali je potrebno izvesti predhodne arheološke raziskave za oceno potenciala zemljišča, ni potrebna.

Na podlagi preučitve navedenega mnenja ministrstvo soglaša z ugotovitvami mnenjedajalca s področja varovanja kulturne dediščine, da v postopku ni treba izvesti strateške presoje vplivov z vidika varstva kulturne dediščine. Ministrstvo je v postopku prav tako ugotovilo, da se s predmetnim planom ne načrtuje poseg v okolje, za katerega je obvezna presoja vplivov na okolje na podlagi določil 89. člena ZVO-2 in Priloge 1 k Uredbi o PVO, zato sledi mnenju, da ni potrebno izvesti predhodnih arheoloških raziskav za oceno potenciala zemljišča z vidika vplivov plana na arheološko dediščino.

Ministrstvo za zdravje, Direktorat za javno zdravje je v mnenju št. 354-155/2024-7 z dne 20.12.2024 navedlo, da soglaša z mnenjem, ki ga je zanj pripravil Nacionalni inštitut za javno zdravje (NIJZ), št. 354-205/2024-4 (256) z dne 20. 12. 2024. NIJZ je v mnenju, pripravljenem za

Ministrstvo za zdravje navedel, da na podlagi podatkov o značilnostih plana, vplivov in območij, ki bodo verjetno prizadeta zaradi vplivov plana ter podatkov o pomenu ranljivosti območij, ki bodo verjetno prizadeta, ocenjuje, da izvedba plana v obliki in obsegu, kot je to opisano v osnutku plana, verjetno lahko ima pomemben vpliv na zdravje in počutje ljudi. Rezultati preveritve pričakovanih vplivov na okolje, ki jih bo glede na značilnosti plana, značilnosti vplivov in območij, ki bodo verjetno prizadeta zaradi vplivov plana, ter pomen in ranljivost območij, ki bodo verjetno prizadeta, povzročila izvedba obravnavanega plana in imajo lahko vpliv na zdravje in počutje ljudi, so pokazali, da spremembe posameznih sestavin okolja (kakovost zunanjega zraka, obremenjenost okolja s hrupom, nastajanje odpadnih voda, kakovost površinskih in podzemnih voda, oskrba s pitno vodo, ravnanje z odpadki) v obliki in obsegu kot je to opisano v osnutku plana, verjetno lahko imajo pomembnejše vplive na zdravje in počutje ljudi.

Mnenjedajalec je ocenil, da je v zvezi z izvedbo plana pričakovati naslednje pomembnejše vplive na okolje, ki imajo lahko vpliv tudi na zdravje in počutje ljudi:

* onesnaževanje zraka predvsem s prahom zaradi izvajanja del in zaradi prometa predvsem s tovornimi vozili, vezanega na obratovanje kamnoloma;
* obremenjevanje okolja s hrupom in vibracijami prav tako zaradi izvajanja del in zaradi prometa predvsem s tovornimi vozili, vezanega na obratovanje kamnoloma;
* seizmične učinke zaradi miniranja in s tem povezane poškodbe na stanovanjskih in drugih objektih v bližnji okolici;
* onesnaževanje tal ter površinske in/ali podzemne vode v primeru neustreznega ravnanja z nevarnimi snovmi ali nevarnimi odpadki ali nezgode z njimi v povezavi z obratovanjem kamnoloma.

Mnenjedajalec je tudi podal oceno, da bodo območja stanovanj verjetno prizadeta z vidika vplivov onesnaževanja okolja na zdravje ljudi, z vidika vplivov na zdravje ljudi pa kot ranljiva označil bližnja vodovarstvena območja, iz katerih se zajema voda za oskrbo prebivalstva s pitno vodo.

Ministrstvo sledi ugotovitvam mnenjedajalca s področja varstva zdravja ljudi pred vplivi iz okolja, da bo izvedba plana pomembno vplivala na zdravje in počutje ljudi, se z njimi strinja ter ugotavlja, da je podan razlog za izvedbo postopka CPVO za predmetni plan.

Ministrstvo za kmetijstvo, gozdarstvo in prehrano je v mnenju št. 3502-114/2024/3 z dne 10.01.2025 navedlo, da iz prejetega gradiva izhaja, da plan ne posega na namensko rabo kmetijskih zemljišč, zato nima posebnih predlogov ali pripomb.

Zavod za gozdove Slovenije, OE Brežice, je v mnenju št. 350-16/2025-2 z dne 3.02.2025 navedel, da na podlagi predložene dokumentacije ocenjuje, da izvedba predmetnega plana v skladu z merili iz 2. člena Uredbe o merilih verjetno ne bo pomembno vplivala na okolje z vidika njegove pristojnosti. Ministrstvo je na podlagi vpogleda v podatke spletnega Atlasa okolja ([https://gis.arso.gov.si/atlasokolja/profile.aspx?id=Atlas\_Okolja\_AXL@Arso](https://gis.arso.gov.si/atlasokolja/profile.aspx?id=Atlas_Okolja_AXL%40Arso)), Pregledovalnika podatkov o gozdovih Zavoda za gozdove Slovenije (<https://prostor.zgs.gov.si/pregledovalnik/>), ter prostorskega dela Gozdnogospodarskega načrta gozdnogospodarskega območja Brežice za obdobje 2021 – 2030 (Uradni list RS, št. 116/23) ugotovilo, da ureditveno območje plana ne leži na območju varovalnih gozdov, gozdnih rezervatov, razčlenitve gozdnega prostora z vidika turizma in rekreacije, ter ekoloških in socialnih funkcij, zato sledi ugotovitvam mnenjedajalca in se z njimi strinja.

Ministrstvo za naravne vire in prostor, Direkcija RS za vode je v mnenju št. 35011-16/2024 – 3 z dne 30.01.2025 navedlo, da bo izvedba predmetnega plana verjetno pomembneje vplivala na okolje z vidika upravljanja z vodami. Območje plana poseže na opozorilno karto plazov, z zelo veliko, veliko in srednjo stopnjo verjetnosti pojavljanja plazov, ter na območje poplavljanja

opozorilne karte poplav, ki je določeno s pomočjo poenostavljenega hidrološko-hidravličnega modela, na podlagi razpoložljivih podatkov o reliefu, pokrovnosti tal, padavinah in pretokih. Poseže tudi na vodno zemljišče tekočih celinskih voda, na vodotok Kosmatec in vodotok, kateremu ime ni določeno, je pa pritok vodotoka Kosmatec (oba sta vodotoka 2. reda). Območje poseže še na prispevno območje površinskih voda vodnega telesa Sava Boštanj – Krško in na podzemne vode vodnega telesa Posavskega hribovja do osrednje Sotle, ki je obširni in visoko do srednje izdatni vodonosnik. Pobuda plana ne poseže na obstoječa vodovarstvena območja in ne na območje z že podeljenimi vodnimi pravicami.

Ministrstvo po preučitvi predmetnega mnenja sledi ugotovitvam mnenjedajalca s področja upravljanja z vodami, njegovi oceni o verjetnih vplivih izvedbe plana na vodni režim, stanje voda, varstvo pred škodljivim delovanjem voda, se z njimi strinja ter ugotavlja, da je podan razlog za izvedbo postopka CPVO za predmetni plan.

Ministrstvo je v postopku tudi ugotovilo, da bosta načrtovana umestitev ter obratovanje kamnoloma vplivala tudi na krajinsko podobo. Na podlagi preučitve elaborata z idejno rešitvijo za umestitev in odpiranje kamnoloma Kosmatec (izdelovalec: R.O.G. Andrej Sladič s.p., Dol pri Ljubljani, datum izdelave: julij 2023), je bilo ugotovljeno, da bo pridobivalni prostor kamnoloma izoblikovan v terasasto strukturo, ki bo po končanem pridobivanju služila večnamenski končni rabi prostora. Izdelovalec krajinske zasnove za ureditev kamnoloma Kosmatec, (ACER d.o.o., Novo mesto, št. projekta J-4/24, maj 2024) je v gradivu krajinske zasnove sicer podal oceno, da krajina na obravnavanem in širšem območju ne izkazuje edinstvenosti ali izredne tipičnosti in ne gre za izjemno krajino, za območje s simbolnimi vrednosti ali pomembnejše krajinsko območje z vidika prepoznavnosti, na drugi strani pa prepoznal vplive na krajino z navedbo, da je podrobna analiza vidne izpostavljenosti na podlagi matematično podprtega postopka na modelu vidnosti pokazala vidno izpostavljenost kamnoloma iz vinogradniškega območja v neposredni bližini, ter da bodo z bolj oddaljene poselitve vidni zgornji deli vkopnih brežin.

Ministrstvo tako ugotavlja, da vplivi umestitve in obratovanja kamnoloma na krajino oziroma krajinsko podobo vsekakor obstajajo, ne glede na ocene izdelovalca krajinske zasnove, da v konkretni zadevi ne gre za izjemno krajino ali območje s simbolnimi vrednosti ali pomembnejše krajinsko območje z vidika prepoznavnosti, saj gre za lokacijo v dokaj zaprti dolini na območju, ki je zaradi razgibanega reliefa in velikega deleža gozda slabše pregledno. Ministrstvo prav tako ne more slediti oceni izdelovalca krajinske zasnove, da ureditev kamnoloma na obravnavani lokaciji ne bo spremenila značaja krajine območja. Kamnolomi vplivajo ne le na varnost ljudi, onesnaževanje zraka, zvočno onesnaženje, hidrološke lastnosti, temveč tudi na geomorfološke spremembe pokrajine. Vpliv na krajino in vegetacijo bo nedvomno največji po začetku izkoriščanja mineralnih surovin na območju kamnoloma, ko bo prišlo do postopne odstranitve drevesne in grmovne vegetacije na hribovitem površju ter oblikovanja pridobivalnih etaž. Odstranitev vegetacije s spremembo gozdnih površin in sprememba reliefnih značilnosti bodo imele pomemben negativen vpliv na krajinsko podobo na območju kamnoloma, zlasti ob upoštevanju dejstva, da bo območje kamnoloma urejeno v obliki odstranitve matične kamninske podlage s pobočja hriba, kar bo vidno iz širše okolice.

Ob upoštevanju navedenega je z vidika vplivov izvedbe plana na krajino podan razlog za izvedbo postopka CPVO. V postopku CPVO bo potrebno presojati potencialne vplive izvedbe predmetnega plana na krajino, ter predvideti morebitne omilitvene ukrepe za zmanjšanje vplivov izvedbe plana na okolje, z vidika varovanja krajine.

V

Na podlagi preučitve vloge pripravljavca plana, gradiv ter posvetovanja z ministrstvi in organizacijami, pristojnimi za področja, na katera bi plan lahko pomembno vplival (varstvo narave,

kulturne dediščine, zdravja ljudi pred vplivi iz okolja, vodnega režima, stanja voda in upravljanja z vodami, kmetijskih površin, gozdov, ribištva, odpadkov, tal), izvedenega s preučitvijo pridobljenih mnenj o verjetnih vplivih izvedbe plana na okolje, je ministrstvo ugotovilo, da:

* se s planom spreminja obstoječa namenska raba prostora, določena z OPN, zaradi umestitve kamnoloma za pridobivanje tehničnega kamna v prostor,
* se s planom ne načrtuje poseg v okolje, za katerega je presoja vplivov na okolje obvezna,
* s planom načrtovane ureditve ne bodo vplivale na varstvo kmetijskih zemljišč, gozdov in gozdnih površin,
* izvedba plana ne bo vplivala na kulturno dediščino,
* se s planom načrtuje ureditev, ki bo pomembno vplivala na zdravje in počutje ljudi,
* bo izvedba plana verjetno pomembneje vplivala na vodni režim in stanje voda ter varstvo pred škodljivim delovanjem voda, saj območje plana poseže na opozorilno karto plazov (z zelo veliko, veliko in srednjo stopnjo verjetnosti pojavljanja plazov), na območje poplavljanja opozorilne karte poplav, na vodno zemljišče tekočih celinskih voda (vodotoka 2. reda Kosmatec in vodotok brez imena), ter na prispevno območje površinskih voda vodnega telesa Sava Boštanj – Krško in na podzemne vode vodnega telesa Posavskega hribovja do osrednje Sotle,
* bo izvedba plana z umestitvijo in kasnejšim obratovanjem kamnoloma vplivala na krajinsko podobo ožjega in širšega območja lokacije,

zato je odločilo, da je za plan treba izvesti postopek CPVO, kot je navedeno v 1. točki izreka tega mnenja.

Ministrstvo je v postopku tudi ugotovilo, da na območju obravnave plana ni naravnih vrednot, zavarovanih območij ali območij pomembnih za biotsko raznovrstnost, ureditveno območje plana leži izven neposrednega in daljinskega vpliva na posebna varstvenega območja (Natura 2000) in zavarovana območja, zato je odločilo, da za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, kot je navedeno v 2. točki izreka tega mnenja.

Za izvedbo CPVO mora pripravljavec plana v skladu z določili 78. člena ZVO-2 zagotoviti izdelavo okoljskega poročila, v katerem se skladno z Uredbo o okoljskem poročilu in podrobnejšem postopku celovite presoje vplivov izvedbe planov na okolje Uradni list RS, št. [73/05](https://www.uradni-list.si/glasilo-uradni-list-rs/vsebina/2005-01-3253) in [44/22](https://www.uradni-list.si/glasilo-uradni-list-rs/vsebina/2022-01-0873) – ZVO-2) opredelijo, opišejo in ovrednotijo vplivi izvedbe plana na okolje in možne alternative, ob upoštevanju ciljev in geografskih značilnosti območja, na katerega se plan nanaša.

V tem postopku stroški niso nastali, zato je ministrstvo odločilo tako, kot je navedeno v 3. točki

izreka tega mnenja.

Skladno z določili četrtega odstavka 118. člena ZUreP-3 je to mnenje zavezujoče in se skupaj s sklepom o pripravi sprememb in dopolnitev OPN objavi v prostorskem informacijskem sistemu.

Pripravil:

Ljubiša Stanojević

Podsekretar

dr. Tanja Pucelj Vidović

Vodja Sektorja za okoljske presoje

Vročiti (elektronsko):

- Občina Sevnica; uprava@obcina-sevnica.si

V vednost (elektronsko):

* Zavod RS za varstvo narave, OE Celje; info.ce@zrsvn.si
* Ministrstvo za kulturo, Direktorat za kulturno dediščino; gp.mk@gov.si
* Ministrstvo za zdravje, Direktorat za javno zdravje; gp.mz@gov.si
* Ministrstvo za kmetijstvo, gozdarstvo in prehrano, Direktorat za kmetijstvo; gp.mkgp@gov.si
* Zavod za gozdove Slovenije, OE Brežice; Oebrezice@zgs.si
* Ministrstvo za naravne vire in prostor, Direkcija RS za vode; gp.drsv@gov.si